Urugvajus (upė)

Urugvajus (, ) – upė Pietų Amerikoje. Ilgis apie 1600 km. Prasideda Brazilijoje, susiliejus Kanoaso ir Pelotaso upėms Sera du Maro kalnų masyve (2050 m aukštyje virš jūros lygio). Teka į pietvakarius slenkstėta, netinkama laivybai vaga, toliau teka Argentinos–Brazilijos siena, nuo Argentinos–Urugvajaus sienos teka į pietus, įteka į, kartu su Paranos upe suformuota, La Platos estuariją.

Didžiausias intakas – Negras (dešinysis). Ties Konkordija patvenktas Salto Grandės užtvanka. Laivyba atskiruose ruožuose.

Didžiausi miestai prie Urugvajaus upės: Itakė, Urugvajana (Brazilija), Paso de los Libresas, Konkordija, Konsepsion del Urugvajus (Argentina), Saltas, Paisandu, Frai Bentosas (Urugvajus).

Pavadinimo kilmė 
Upės pavadinimas kilo iš indėnų gvaranių žodžio Urugua’i – „nudažytų paukščių upė“. Kai kurie kiti autoriai nurodo, kad indėnų tupių (gvaranių grupės) kalba uru reiškia „kurtinys patinas“, o guay reiškia „upė“.

Šaltiniai 

Urugvajaus upės
Argentinos upės
Brazilijos upės